เอกสารแนบ 3

รายงานของคณะกรรมการตรวจสอบ 

  เรียน ผู้ถือหุ้น

  คณะกรรมการตรวจสอบ บริษัท ไอที ซิตี้ จำกัด (มหาชน) ประกอบด้วยคณะกรรมการ ดังนี้

  1. นายนรวัฒน์ สุวรรณ กรรมการอิสระและประธานกรรมการตรวจสอบ

  2. นายวิชิต ญาณอมร กรรมการอิสระและกรรมการตรวจสอบ

  3. ร.ต.หญิง สุรี บูรณธนิต กรรมการอิสระและกรรมการตรวจสอบ

  ในวันที่ 10 พฤษภาคม 2553 คณะกรรมการบริษัท ฯ ได้แต่งตั้งกรรมการตรวจสอบเพิ่มขึ้นอีก 1
  คน เพื่อเป็นไปตามกฎเกณฑ์กำหนดโครงสร้างกรรมการของบริษัทจดทะเบียน คือ

  4. นายดำเนิน แก้วทวี กรรมการอิสระและกรรมการตรวจสอบ

  คณะกรรมการตรวจสอบได้ปฏิบัติหน้าที่ตามขอบเขตความรับผิดชอบในภารกิจที่ได้รับมอบหมายจากคณะกรรมการบริษัท
  ฯ
  ในการกำกับดูแลการดำเนินงานของบริษัทให้เกิดความชัดเจนในการบริหารงานและความรับผิดชอบของกรรมการบริหารหรือผู้บริหาร
  อันพึงมีต่อผู้ถือหุ้นของบริษัท ฯ

  ในปี 2553 ได้จัดให้มีการประชุมคณะกรรมการตรวจสอบรวม 5 ครั้ง และกรรมการตรวจสอบ 2
  ท่าน เข้าประชุมครบ

  ถ้วนทุกครั้ง กรรมการตรวจสอบหนึ่งท่านเข้าร่วมประชุม 4 ครั้งจาก 5 ครั้ง
  และกรรมการตรวจสอบที่ได้รับการแต่งตั้งใหม่เข้าประชุมครบถ้วนทั้ง 3 ครั้ง
  โดยมีการประชุมร่วมกับฝ่ายบริหารระดับสูง ผู้สอบบัญชี และผู้ตรวจสอบภายใน
  ในวาระที่เกี่ยวข้อง ผลการปฏิบัติงานของคณะกรรมการตรวจสอบในสาระสำคัญ สรุปได้ดังต่อไปนี้

  1) คณะกรรมการตรวจสอบได้สอบทานงบการเงินรายไตรมาส และงบการเงินประจำปี 2553
  โดยได้สอบถามและรับฟัง คำชี้แจงจากผู้บริหารและผู้สอบบัญชี เพื่อให้มั่นใจว่า
  รายงานทางการเงินของบริษัท ฯ ได้จัดทำขึ้นตามมาตรฐานการบัญชีที่รับรองโดยทั่วไป
  มีการจัดทำและมีการเปิดเผยข้อมูลอย่างเพียงพอ ครบถ้วน และเชื่อถือได้ นอกจากนี้
  ยังได้สอบทานการเปิดเผยรายการระหว่างกันระหว่างบริษัท ฯ กับบริษัทร่วม
  รวมทั้งรายการที่เกี่ยวโยงกันหรือรายการที่อาจมีความขัดแย้งทางผลประโยชน์
  คณะกรรมการตรวจสอบมีความเห็นสอดคล้องกับผู้สอบบัญชีว่า บริษัท ฯ
  ได้ดำเนินการตามเงื่อนไขทางธุรกิจปกติและตามหลักเกณฑ์ที่ตลาดหลักทรัพย์แห่งประเทศไทยกำหนด

  2) คณะกรรมการตรวจสอบได้พิจารณาแล้วเห็นว่า บริษัท ฯ
  ใช้นโยบายกำกับดูแลกิจการที่ดีเป็นสำคัญ
  มีผลให้ระบบควบคุมภายในมีประสิทธิภาพเหมาะสมเพียงพอ และมีประสิทธิผล
  โดยคณะกรรมการตรวจสอบได้กำกับดูแลงานตรวจสอบให้เป็นไปตามแผนงานที่ได้รับอนุมัติ
  และให้มีการติดตามผลการตรวจสอบในประเด็นที่มีนัยสำคัญ นอกจากนี้
  คณะกรรมการตรวจสอบได้พิจารณาและอนุมัติแผนการตรวจสอบภายในประจำปี 2554
  ในเรื่องภารกิจ ขอบเขตการปฏิบัติงาน ความรับผิดชอบและความเป็นอิสระ
  ซึ่งมีการปรับแผนการตรวจสอบอย่างเหมาะสม
  รวมทั้งยังได้รับรายงานเกี่ยวกับผลการตรวจสอบภายในเป็นประจำ

  3) คณะกรรมการตรวจสอบได้สอบทานการปฏิบัติตามกฎหมาย
  ว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์แห่งประเทศไทย
  และกฎหมายอื่นที่เกี่ยวข้องกับธุรกิจของบริษัท ฯ
  ตามรายงานผลการตรวจสอบของฝ่ายตรวจสอบภายใน คณะกรรมการตรวจสอบเห็นว่าบริษัท ฯ
  มีการปฏิบัติตามกฎระเบียบ และข้อกำหนดที่เกี่ยวข้องและไม่พบข้อบกพร่องที่เป็นสาระสำคัญ

  4) คณะกรรมการตรวจสอบได้สอบทานและประเมินผลการปฏิบัติงานด้วยตนเอง
  ตามแนวทางปฏิบัติที่ดีของตลาดหลักทรัพย์แห่งประเทศไทย
  ซึ่งคณะกรรมการตรวจสอบพอใจในผลการปฏิบัติงานในปี 2553
  โดยมีผลการประเมินอยู่ในเกณฑ์ดีมาก

  5) คณะกรรมการตรวจสอบได้พิจารณาคัดเลือกผู้สอบบัญชีและกำหนดค่าตอบแทน
  โดยเสนอคณะกรรมการบริษัท ฯให้ขออนุมัติจากที่ประชุมผู้ถือหุ้นแต่งตั้ง นางสาวสายฝน อินทร์แก้ว
  และ/หรือ นางสาวศิริวรรณ สุรเทพินทร์ และ/หรือ นายวิชาติ โลเกศกระวี
  เป็นผู้สอบบัญชีของบริษัท ฯ ประจำปี 2554 และกำหนดค่าตอบแทนเป็นจำนวนเงิน 1,080,000
  บาท (หนึ่งล้านแปดหมื่นบาทถ้วน)

  นายนรวัฒน์ สุวรรณ

  ประธานคณะกรรมการตรวจสอบ

วันที่ 16 กุมภาพันธ์ 2554

 เอกสารแนบ 4

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท เป็นผู้รับผิดชอบต่องบการเงินของบริษัท ไอที ซิตี้ จำกัด (มหาชน))
ซึ่งจัดทำขึ้นตามมาตรฐานการบัญชีที่รับรองทั่วไปในประเทศไทย
โดยได้มีการพิจารณาเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระกำกับดูแลงบการเงินและประเมินระบบควบคุมภายในให้มีประสิทธิผลเพื่อให้มีความมั่นใจได้ว่ามีการบันทึกข้อมูลทางบัญชีถูกต้องครบถ้วนอย่างเพียงพอทันเวลา
และป้องกันไม่ให้เกิดการทุจริตหรือการดำเนินการที่ผิดปกติ
ซึ่งความเห็นของคณะกรรมการตรวจสอบปรากฎในรายงานของคณะกรรมการตรวจสอบซึ่งได้แสดงไว้ในรายงานประจำปีนี้แล้ว

คณะกรรมการบริษัทมีความเห็นว่า
ระบบการควบคุมภายในของบริษัทสามารถสร้างความเชื่อมั่นได้ว่างบการเงินของบริษัท ไอที ซิตี้
จำกัด (มหาชน) แสดงฐานะการเงิน ผลการดำเนินงานและกระแสเงินสดถูกต้องในสาระสำคัญแล้ว

กมล จันทิมา เอกชัย ศิริจิระพัฒนา

ประธานกรรมการ กรรมการผู้อำนวยการ